Паста за зъби, огледало и вода и става най-невероятната снимка на света
Начало | интересно | Паста за зъби, огледало и вода и става най-невероятната снимка на света
Забравете за снимките с красивите пейзажи, залези, изгреви, вълни на морето, сладки и забавни домашни или диви животни и особено пък селфитата. Вече си имаме нов хит – много креативен, много интересен и впечатляващ. Той не се прави нито навън, нито пък е нужно котката ви да се плаши от краставица, за да стане забавна снимка. Нужно ви е само паста за зъби, малко идея за рисуване, вода и огледало. Предполагаме, че ще си направите тази снимка вкъщи, защото кой си носи паста за зъби в мола или някъде другаде, нали? Така че можем да кажем спокойно, че това е едно интересно и необикновено занимание за вкъщи, което обаче ще се превърне в цяло изкуство. Повярвайте – всеки който види подобна снимка ще остане невероятно изненадан и никога няма да се сети как точно сте направили подобно нещо. А пък то е толкова лесно!
Първо с помощта на ръцете си и паста за зъби нарисувайте нещо върху огледалото. Ние опитахме с луна и звезди, както и чадър, защото това ни хрумна в момента, но вие можете да изобразите каквото си искате. И не се притеснявайте с малко вода и търкане пастата лесно се маха. Преди това обаче трябва да я снимате. След това намокрете ръката си с вода и пръснете върху огледалото и най-вече върху картината, която сте нарисували. После се отдалечете леко и пуснете светкавицата на смартфона си, както и намалете яркостта за снимане. Ако нямате такава функция и черно-белият ефект ще свърши работа. След това протегнете другата си ръка да се отразява в огледалото под рисунката, сякаш я държите и снимайте. Няма да повярвате колко красиво и невероятно оригинално става. Ето такова! Опитайте!
Вижте и още няколко интересни идеи за красиви снимки:
Още 4 съвета как да снимате със смартфона като професионалисти